b'\n_START_ARTICLE_\nLambak ng mga Hari\n_START_PARAGRAPH_\nAng Lambak ng mga Hari (Ingles: Valley of the Kings, Arabe: \xd9\x88\xd8\xa7\xd8\xaf\xd9\x8a \xd8\xa7\xd9\x84\xd9\x85\xd9\x84\xd9\x88\xd9\x83 Wadi Biban el-Muluk; "Mga Tarangkahan ng mga Hari") ay isang lambak sa Ehipto kung saan ginagawa ang mga libingan para sa mga hari at mga makapangyarihang maharlika ng Bagong Kaharian (ang ika-labingwalo hanggang ika-dalawpung mga dinastiya ng Sinaunang Ehipto). Ginawa ang mga libingan dito sa loob ng 500 taon mula ika-16 hanggang ika-11 dantaon BC. Matatagpuan ang lambak sa kanlurang pampang ng Nilo, pahalang mula sa Thebes (modern Luxor), sa loob ng pinakapusod ng Necropolis ng Thebes. May dalawang lambak ang wadi, ang Silangang Lambak (kung saan nakalagay ang karamihan sa mga maharlikang libingan) at ang Kanlurang Lambak.'